[{"text_idx": "#000000", "text": "Riigieelarve eelno\u0303u toob teadusrahastuse kasvu u\u0308he protsendini SKPst"}, {"text_idx": "#000001", "text": "Vabariigi valitsuse koostatud 2021. aasta riigieelarve eelno\u0303u na\u0308eb ette teadusrahastuse kasvu u\u0308he protsendini sisemajanduse koguproduktist, kasvab ko\u0303rghariduse rahastamine ning ja\u0308tkub mitmeku\u0308lgne eesti keele o\u0303ppe toetamine alates lasteaiast."}, {"text_idx": "#000002", "text": "\u201eTeadusrahastuse kasv u\u0308he protsendini SKPst on oluline verstapost, milleni jo\u0303udmisega kinnitame, et teadmised ja nutikad lahendused on Eestis au sees,\u201c so\u0303nas haridus- ja teadusminister Mailis Reps. \u201eKui tahame tulla edukalt toime ees seisvate va\u0308ljakutsetega, peame panustama teadus- ja arendustegevusse. See on nii kriisidega toime tulemise, tootlikkuse ja elatustaseme kasvu kui hea hariduse ja kultuurielu tagamise alus.\u201c"}, {"text_idx": "#000003", "text": "Teadus- ja arendustegevuse rahastamise jo\u0303udmiseks u\u0308he protsendini SKPst kavandas valitsus 56 miljonit eurot lisavahendeid, millest Haridus- ja Teadusministeeriumile 40% ehk 22,4 mln eurot. Kokku on riigieelarves teadus- ja arendustegevuseks planeeritud 282 miljonit eurot."}, {"text_idx": "#000004", "text": "Lisanduv raha on plaanis suunata noorteadlaste ja\u0308relkasvu kindlustamiseks. Lisaks tagatakse baasfinantseerimise ja uurimistoetuste ja\u0308tkuv kasv, et toetada u\u0308likoolide ja teadusasutuste ja\u0308rjepidevust ning leevendada tihedat konkurentsi toetuste taotlemisel. U\u0308htlasi suurendatakse ka toetust eesti keele, kultuuri- ja haridusuuringutele, et kindlustada Eesti kultuuriruumi, keele ja hariduse arenguks vajalik teadus- ja arendustegevus."}, {"text_idx": "#000005", "text": "Ko\u0303rgkoolide tegevustoetust suurendatakse 5%, et panustada akadeemilise ja\u0308relkasvu tagamisse. Kokku eraldatakse ko\u0303rghariduso\u0303ppe sihtotstarbeliseks ja tegevustoetuseks 173,9 miljonit eurot."}, {"text_idx": "#000007", "text": "Ja\u0308tkuvalt on olulisel kohal digipo\u0308o\u0308rde suunamine. Lisaks haridusasutuste IT-taristute uuendamisele ja nutikate seadmete hankimisele on ta\u0308helepanu all e-o\u0303ppevara loomine, o\u0303petajate ja o\u0303ppejo\u0303udude digipa\u0308devuste arendamine ning haridustehnoloogilise toe tagamine. U\u0308ld-ja kutsehariduse kaasaegse ning uuendusliku o\u0303ppevara soetamiseks, arendamiseks ja kasutuselevo\u0303tuks on kavandatud 6 miljonit eurot, infotehnoloogiliste tegevuste ja taristu arendamiseks ning toetamiseks 5,4 miljonit eurot."}, {"text_idx": "#000008", "text": "4,7 miljonit eurot on planeeritud edukalt alustanud IT akadeemia programmi ja\u0308tkamiseks, et arendada IT o\u0303ppekavasid, panustada IT-o\u0303petajate ja\u0308relkasvu ning toetada valdkonna ja\u0308tkusuutlikku arengut ja Eesti e-riigi edu ja\u0308tkumist."}, {"text_idx": "#000009", "text": "O\u0303petajate palgavahenditeks on kavandatud 2021. aastaks kokku 388 mln eurot, mis vo\u0303imaldab hoida o\u0303petajate arvestusliku keskmise palga tasemel 1540 eurot ja moodustab riigi keskmisest palgast 108%. O\u0303petajate palgakasv on Eestis olnud OECD riikidest u\u0308ks kiiremaid."}, {"text_idx": "#000010", "text": "Samuti ja\u0308tkab riik 15 miljoni euroga omavalitsuste toetamist selleks, et hoida lasteaiao\u0303petajate palk 90% ning magistrikraadiga lasteaiao\u0303petajate palk 100% u\u0308ldhariduse o\u0303petaja palga alamma\u0308a\u0308ra tasemel."}, {"text_idx": "#000011", "text": "Esimest korda to\u0308o\u0308le asuvate o\u0303petajate ja tugispetsialistide toetamiseks on kavandatud 2,9 miljonit eurot la\u0308htetoetusteks. Toetuse summa on 12 783 eurot u\u0308he inimese kohta ning ka\u0308esolevast o\u0303ppeaastast makstakse seda u\u0308hes osas, mis annab alustavatele spetsialistidele parema stardipositsiooni."}, {"text_idx": "#000012", "text": "4,7 miljonit eurot on na\u0308htud ette to\u0308o\u0308kohapo\u0303hise o\u0303ppe laiendamiseks. Koosto\u0308o\u0308s Eesti To\u0308o\u0308andjate Keskliiduga la\u0308biviidavas o\u0303ppes omandatakse oskused omandatakse igapa\u0308evase praktilise to\u0308o\u0308 ka\u0308igus. 2021. aasta lo\u0303puks on planeeritud kaasata ca 7200 o\u0303ppijat ja 350 ettevo\u0303tjat."}, {"text_idx": "#000013", "text": "Ta\u0308iskasvanute to\u0308o\u0308alaseks ta\u0308iendkoolituseks ja u\u0308mbero\u0303ppeks kutseo\u0303ppeasutustes ning ko\u0303rgkoolides on eraldatud 3,4 miljonit eurot. 2021. aastal prognoosime 11 000 u\u0308mbero\u0303ppes osaleva ta\u0308iskasvanu lisandumist."}, {"text_idx": "#000015", "text": "Noorte huvihariduse ja huvitegevuse rahastamisel toetatakse omavalitsusi ja\u0308tkuvalt 15 miljoni euroga."}, {"text_idx": "#000017", "text": "Ratas: riigieelarve siht on seljatada koroonakriis ja toetada inimeste eluja\u0308rje paranemist"}, {"text_idx": "#000018", "text": "u\u0308ks sisult vigane eraldis. Sest igasugune eraldis peab olema to\u0303estatud eesma\u0308rgiga ja to\u0303ena\u0308olise tulemusega. Kui niisama pillud \u201cteadlastele\u201d 1%, siis pole selle kulutaisel mingit tagatist ja pole ka u\u0308hiskonda edasiviivaid tulemusi oodata.\nEraldada tuleb nii, et nuputamisega tegelevad teadlased peavad esitama talutava to\u0308o\u0308kava, mida nad teevad ja\u0308rgmise 5 aasat jooksul ja aastate lo\u0303ikes. Samuti on u\u0308lesanded, mis peab valmis olema 1. aastaga, mis 2. aastaga jne. Kui seda ta\u0308idad ja see toob meile kasu, siis on eraldis o\u0303igustatud. Kui aga mitte, siis on tegemist puhta mittetegeva karja u\u0308lalpidamisega. Selle va\u0308ltimiseks tuleks kehtestada ka tulemuspalk. Ta\u0308idad u\u0308lesande \u2013 saad paksu palka, ei ta\u0308ida, vaid oleskled niisama \u2013 ei saa, ehk saad ainult kuni keskmist palka. Abito\u0308o\u0308jo\u0303ud sellestki va\u0308hem."}, {"text_idx": "#000024", "text": "Jaanus Karilaid: presidendi viivitus paneb lo\u0308o\u0308gi alla perede turvatunde"}]